De strejkende dagplejere i Hjørring er parat til at gå langt i kampen mod det totale rygeforbud, Hjørring Kommune har forlangt. På dagplejernes møde torsdag formiddag blev den mulighed nævnt, at man simpelthen kollektivt opsiger sit job som dagplejer. De 368 dagplejere i Hjørring gik onsdag morgen i strejke som reaktion på kommunens krav om, at der overhovedet ikke må ryges i dagplejernes hjem. Det betragter dagplejerne som et alvorligt angreb på deres personlige frihed. Forældrene skal heller ikke regne med, at de kan få børnene passet torsdag.

Referat:
Truer Hjørring Kommune med kollektiv opsigelse